b'\n_START_ARTICLE_\nOb\xc4\x8dina Nordkapp\n_START_SECTION_\nIme\n_START_PARAGRAPH_\nNordkapp je norve\xc5\xa1ka oblika angle\xc5\xa1kega imena North Cape iz leta 1553 (staro norve\xc5\xa1ko ime za rt je bilo Knyskanes). Tega leta je namre\xc4\x8d ta rt obkro\xc5\xbeil angle\xc5\xa1ki raziskovalec Richard Chancellor, ko je posku\xc5\xa1al najti pot skozi Severovzhodni prehod._NEWLINE_Ob\xc4\x8dina se je prvotno imenovala Kjelvik po ribi\xc5\xa1ki vasici s tem imenom, vendar pa so to vas leta 1944 popolnoma opusto\xc5\xa1ili Nemci in si potem ni nikoli ve\xc4\x8d opomogla. Zato je leta 1950 ob\xc4\x8dina svoje ime spremenila v Nordkapp.\n_START_SECTION_\nGrb\n_START_PARAGRAPH_\nOb\xc4\x8dinski grb je bil oblikovan leta 1973. V barvah polno\xc4\x8dnega sonca prikazuje pe\xc4\x8dino Nordkapp.'